5.12.2011 Jurnalul Oficial al Uniunii Europene L 321/1 (Acte legislative) REGULAMENTE REGULAMENTUL (UE) NR. 1255/2011 AL PARLAMENTULUI EUROPEAN ȘI AL CONSILIULUI din 30 noiembrie 2011 de instituire a unui program de susținere a continuării dezvoltării unei politici maritime integrate (Text cu relevanță pentru SEE) PARLAMENTUL EUROPEAN ȘI CONSILIUL UNIUNII EUROPENE, având în vedere Tratatul privind funcționarea Uniunii Europene, în special articolul 43 alineatul (2), articolul 91 alineatul (1), articolul 100 alineatul (2), articolul 173 alineatul (3), articolele 175 și 188, articolul 192 alineatul (1), articolul 194 alineatul (2) și articolul 195 alineatul (2), având în vedere propunerea Comisiei Europene, după transmiterea proiectului de act legislativ către parlamentele naționale, având în vedere avizul Comitetului Economic și Social European (!), având în vedere avizul Comitetului Regiunilor (2), hotărând în conformitate cu procedura legislativă ordinară (?), întrucât: (1) În conformitate cu Comunicarea Comisiei către Parla- mentul European, Consiliu, Comitetul Economic şi Social European și  Comitetul  Regiunilor din 10 octombrie 2007 privind o politică maritimă integrată pentru Uniunea Europeană (denumită în continuare „comunicarea Comisiei”), principalul obiectiv al politicii maritime integrate (PMI) a Uniunii îl reprezintă elaborarea şi punerea în aplicare a unui proces integrat, coordonat, coerent, transparent și durabil de luare a deci- ziilor privind oceanele, mările, regiunile de coastă, regiunile insulare şi ultraperiferice, precum şi sectoarele maritime. () JO C 107, 6.4.2011, p. 64. () Jo C 104, 24.2011, p. 47. (') Poziția Parlamentului European din 17 noiembrie 2011 (nepublicată încă în Jurnalul Oficial) și Decizia Consiliului din 24 noiembrie 2011. (2) Planul de acţiune care însoțește comunicarea Comisiei stabileşte o serie de acţiuni pe care Comisia şi-a propus să le întreprindă ca prim pas în punerea în aplicare a unei noi PMI pentru Uniune. Raportul intermediar al Comisiei privind politica maritimă integrată a UE din 15 octombrie 2009 sinte- tizează principalele realizări ale PMI înregistrate până la data respectivă și trasează cursul următoarei faze de punere în aplicare a acesteia. În concluziile sale din 16 noiembrie 2009 privind politica maritimă integrată, Consiliul a evidențiat importanța finanțării dezvoltării în continuare şi punerii în aplicare a PMI, invitând Comisia să prezinte propu- nerile necesare pentru finanțarea acţiunilor politicii maritime integrate în cadrul Perspectivei financiare curente, în vederea intrării în vigoare a acestora până în anul 2011. În Rezoluția sa din 21 octombrie 2010 referitoare la politica maritimă integrată (PMI) — Evaluarea progreselor înregistrate și noi provocări, Parlamentul European şi-a manifestat în mod dar sprijinul „pentru intenţia exprimată de Comisie de a finanța PMI cu 50 de milioane EUR în următorii doi ani, cu scopul de a consolida proiectele anterioare în domeniul politicii, guvernanței, sustenabilității și supravegherii”. Pachetul financiar pentru PMI stabilit prin prezentul regu- lament ţine seama atât de recesiunea economică actuală, cât și de faptul că acesta este primul program operațional consacrat în mod specific punerii în aplicare a PMI.